Billedkunst-elever fra Aalborg Kulturskole har i en periode flyttet undervisningen til Gug Plejehjem.

De har sagt ja til en spændende udfordring, som betyder, at de skal male 2 store malerier i et opholdsrum der skal indrettes til "retreat" rum. Plejepersonalet fortæller, at de vil bruge rummet som et sted, hvor beboerne kan trække sig tilbage og sidde fredeligt i en stol, som vugger blidt, og lade tankerne "gå på opdagelse" i malerierne. Eleverne har nu færdiggjort det ene landskabsmaleri og er meget tilfredse med resultaltet, og de håber, at beboerne får glæde af maleriet.